Fjerde (anatomiske) Afsnit. 
Nogle Optegnelser om de korte Klumpfiskes (Mola-Slægtens) 
Benbygning og ovrige Anatomi. 
Til Kundskaben om Klumpfiskenes indre Bygning er der efterhaanden fremkommet 
saa mange gode Bidrag, at vi derom — navnlig efter Wellenberghs ostcologiske Be- 
skrivelse og Wahlgréns Undersøgelse af de bløde Dele — ikke have meget væsentlig 
nyt at meddele. Da Wellenberghs Fremstilling imidlertid er efter et tørret Skelet og 
derfor lader adskilligt tilbage at ønske, have vi anset det for nødvendigt at meddele en 
efter friske Skeletter udført Afbildning (Tab. Il) og at ledsage denne med en kort beskri- 
vende Text. Og for at Læseren saa ikke altfor meget skal savne et Omrids af en Skildring 
af Indvoldene af denne ualmindelige Fiskeform, ville vi heller ikke her undlade at meddele, 
hvad vi derom i al Korthed have haft Lejlighed til at optegne. Det vil let forstaas, at 
den anatomiske Undersøgelse aldrig har kunnet blive saa dybtgaaende, som vi kunde have 
ønsket, af den simple Grund, at den altid maatte besørges saa hurtigt som muligt, inden 
de i Reglen ved Ankomsten ingenlunde friske, kolossale Dyrs Opløsning skred saa vidt 
frem, at Bløddelenes længere Bevaring blev umulig; og ofte er den knapt tilmaalte Tid 
bleven yderligere indskrænket ved Embedsgjærning og andet uopsætteligt Arbejde. Under- 
søgelsen af mindre Exemplarer vilde i mange — men ikke i alle — Henseender være et 
mere taknemmeligt Arbejde; saadanne have desværre ikke tilbudt sig. Vort Haab ogsaa 
at kunne drage de lange Klumpfiskes (Ranzaniernes) indre Bygning ind i vore Undersøgelser 
er desværre ligeledes strandet, skjønt vi intet Middel have ladet uforsøgt for at komme 
i Besiddelse af det dertil fornødne Materiale og havde haabet, at vort Arbejdes sene 
Publikation i det mindste skulde have medført den Fordel, at ogsaa denne Lakune var 
bleven udfyldt. 
Mundhulen er beklædt med en Hud, som er ru af smaa Benkorn eller Hud- 
tænder; denne Beklædning har ogsaa Tungen, der er stor, flad, afrundet fortil og brat 
afskaaren paa Siderne; gjennem Gjællespalterne fortsætter denne mere eller mindre tætte 
Beklædning med Grupper af fine Asperiteter sig ind i de to lange, sækformige Gjællehuler, 
disse Mundens Sidehuler, hvis indre, mod Gjællerne vendende Vægge have den selv samme 
ru Karakter, ja denne kan endnu meget tydelig spores i den korte Kanal, hvorigjennem 
Gjællehulen staar i Forbindelse med den ydre Gjælleport. Paa Gjællebuernes mod hinanden 
vendende Sideflader findes der nogle faa større, til Dels forbenede spidse Papiller, som 
dog kun tilhøre Huden, ikke sidde fast paa Benet. 
Gjællerne ere meget store, fire i Tallet, foruden en Bigjælle, som paa Gjælle- 
hulens Forvæg strækker sig et Stykke ned, parallelt med Gjællerne, men kun naar omtrent 
